ໄພພິບັດສົ່ງຜົນກະທົບ ຢ່າງໃຫຍ່ ຕໍ່ເສດຖະກິດ ຂອງຍີ່ປຸ່ນ (ເບິ່ງວີດິໂອ)
ລັດຖະບານຍີ່ປຸ່ນໄດ້ພະຍາຍາມ ທີ່ຈະໃຫ້ ການຄໍ້າປະກັນ ຕໍ່ຕະຫຼາດຮຸ້ນແລະທຸລະກິດ ໂດຍໄດ້ທຸ້ມເງິນຫຼາຍເປັນປະວັດການ ເຂົ້າໃສ່ ລະບົບການເງິນຂອງຕົນ.
ຕະຫຼາດຮຸ້ນຂອງຍີ່ປຸ່ນໄດ້ຕົກລາຄາເປັນມື້ທີ່ 2 ໃນວັນອັງ ຄານມື້ນີ້ ຫຼັງຈາກເຈົ້າໜ້າທີ່ໄດ້ ປະກາດເຕືອນກ່ຽວກັບລະ ດັບກໍາມັນຕະພາບລັງສີຢູ່ອ້ອມແອ້ມໂຮງໄຟຟ້ານິວເຄລຍ ທີ່ໄດ້ ຮັບຄວາມເສຍຫາຍຈາກແຜ່ນດິນໄຫວນັ້ນ ພວກນັກລົງທຶນມີຄວາມວິຕົກກັງວົນກ່ຽວກັບຄວາມເສັຍ ຫາຍທາງດ້ານເສດຖະກິດຈາກໄພແຜ່ນດິນໄຫວແລະສຸນາມິ ທີ່ເກີດຂຶ້ນໃນວັນສຸກແລ້ວ ຊຶ່ງໄດ້ສົ່ງຜົນກະທົບເຮັດໃຫ້ດັດ ຊະນີ Nikkei ຕົກລາຄາຫຼາຍກວ່າ 10% ໃນຕອນປິດ ຕະຫຼາດຂອງອັງຄານມື້ນີ້ ຊຶ່ງເປັນການຕົກລາຄາຫຼາຍທີ່ ສຸດເປັນປະວັດການພາຍໃນໄລຍະນຶ່ງມື້ ການຕົກລາຄາ ອງຮຸ້ນ ມີຂຶ້ນລຸນຫຼັງການຂາຍຮຸ້ນອອກຫຼາຍກວ່າ 6% ໃນວັນຈັນວານນີ້ ຕະຫຼາດຮຸ້ນອື່ນໆໃນເອເຊຍກໍຕົກລາຄາຢ່າງຫຼວງຫຼາຍເຊັ່ນກັນ ລັດຖະບານຍີ່ປຸ່ນໄດ້ພະຍາຍາມທີ່ຈະໃຫ້ການຄໍ້າປະກັນຕໍ່ຕະຫຼາດຮຸ້ນແລະທຸລະກິດຕ່າງໆ ຫຼັງຈາກໄດ້ເກີດໄພພິບັດຂຶ້ນ ໂດຍໄດ້ທຸ້ມເງິນຫຼາຍເປັນປະວັດການ ໃນມູນຄ່າ 183 ພັນ ລ້ານເຂົ້າໃສ່ຕະຫຼາດການເງິນ ໃນວັນຈັນວານນີ້ ແລະໄດ້ເພີ່ມເງິນອີກໃນຈໍານວນ 61 ພັນ ລ້ານໂດລາເຂົ້າໃສ່ລະບົບການເງິນໃນວັນອັງຄານມື້ນີ້ ທາງລັດຖະບານຍັງຮັກສາອັດຕາດອກເບັ້ຍຂອງການກູ້ຢືມໃຫ້ຄົງຕົວ ຢູ່ໃນລະດັບທີ່ຕໍ່າຫຼາຍ ແລະກໍດຳເນີນອີກບາດກ້າວນຶ່ງ ເພື່ອໃຫ້ເປັນທີ່ແນ່ນອນວ່າ ທາງທະນາຄານຕ່າງໆມີເງິນ ໝູນວຽນເພີ່ມຕື່ມ ສຳລັບກິດຈະການຕ່າງໆແລະການບູລະນະສ້າງສາປະເທດຄືນໃໝ່